* + 1. **Fitxa del tràmit**

**Per a sol·licitar l’emissió del certificat de règim urbanístic establert a l’article 105 del Decret legislatiu 1/2010, de 3 d’agost, pel qual s’aprova el Text refós de la Llei d’urbanisme**

**Descripció**

El certificat de règim o d’aprofitament urbanístic és un document que expressa quin és el règim urbanístic aplicable a una finca o finques concretes en el moment de la sol·licitud, amb els efectes i la vigència que li atribueix la normativa urbanística aplicable.

**Organisme competent / Responsable**

Ajuntament

**Àrea que tramita**

Àrea, servei o unitat municipal que tramita l’expedient urbanístic segons l’organització municipal.

**Classificació temàtica**

Urbanisme

**Qui ho pot demanar**

La persona interessada o el seu representant degudament acreditat/da.

**Canals de tramitació**

Electrònic / Presencial / Correu postal

Estan obligats a l'ús del canal electrònic en les seves relacions amb les Administracions Públiques, els subjectes de l'art. 14.2 de la Llei 39/2015, així com aquells que s'estableixin reglamentàriament.

Si voleu tramitar la petició electrònicament cal que disposeu d'un certificat digital. Us caldrà iniciar la tramitació tot emplenant el formulari web i signant-lo digitalment.

Podeu consultar els [certificats digitals admesos pel validador del Consorci AOC](https://www.aoc.cat/knowledge-base/certificats-admesos-pel-validador-del-consorci-aoc/)

De tots els sistemes d'identificació disponibles la manera més senzilla de tramitar és mitjançant [l'IdCat Mobil](https://www.idcatmobil.cat/), que facilita la identificació i signatura electròniques a través de dispositius mòbils, i es pot utilitzar per a fer tràmits amb les administracions i ens que integren el sector públic de Catalunya [Vídeo explicatiu de com sol·licitar-lo](https://www.youtube.com/watch?v=qqiw3Jv9lHE).

I si no tinc certificat, i no el puc aconseguir?

[Descarregar la sol·licitud per a tramitació presencial](#_IT.CRU_-_Model)

**Període de l’any en què es pot demanar**

Es pot presentar en qualsevol moment.

**Requisits previs**

La persona interessada ha de justificar el pagament de la taxa corresponent per a l’expedició del certificat de règim urbanístic.

**Preu**

La taxa que estableixi l’ordenança fiscal.

**Mitjans de pagament**

Els que estableixi l’ordenança fiscal.

**Documentació a aportar**

* + Formulari electrònic o model normalitzat de sol·licitud degudament complimentat.
	+ Plànol d’emplaçament on s’identifiqui clarament la finca o les finques.

**Normativa**

Article 5.d) del Reial decret legislatiu 7/2015, de 30 d’octubre, pel qual s’aprova el Text refós de la Llei del sòl i rehabilitació urbana.

Article 105 del [Decret legislatiu 1/2010, de 3 d’agost, pel qual s’aprova el Text refós de la Llei d’urbanisme.](https://portaljuridic.gencat.cat/ca/document-del-pjur/?documentId=546114&traceability=02&language=ca)

Article 20 del Decret 305/2006, de 18 de juliol, pel qual s'aprova el Reglament de la Llei d'urbanisme.

Ordenança fiscal aplicable (esmentar l’OF i l’article aplicable)

Articles 29 i 30 i següents del model d’ordenança municipal elaborat per la Diputació de Barcelona: Ordenança reguladora dels procediments d’intervenció municipal en l’edificació i l’ús del sol i del subsol (ORPIME).

**Termini de resolució**

El període màxim és d’un mes amb caràcter general.

**Silenci administratiu**

La manca de notificació del certificat de règim urbanístic, transcorregut el termini d'un mes des de la presentació de la seva sol·licitud, té els mateixos efectes previstos a la normativa urbanística, en el sentit que les llicències urbanístiques que se sol·licitin durant el termini de sis mesos a comptar des de la finalització del referit termini d’un mes, s'han d'atorgar si el projecte s'ajusta a les normes vigents en el moment de la sol·licitud del certificat, i en el sentit que la sol·licitud de llicències no es veu afectada per la suspensió potestativa regulada per la Llei d'urbanisme, llevat que l'acord de suspensió de llicències s'hagués adoptat amb anterioritat a la sol·licitud del certificat.

**Normativa del silenci administratiu**

Article 20 del Decret 305/2006, de 18 de juliol, pel qual s'aprova el Reglament de la Llei d'urbanisme

**Vies de reclamació**

Les ordinàries del procediment administratiu.

**Altra informació d’interès**

Els certificats de règim urbanístic, tant si la finca objecte de consulta és edificable o com si es refereixin a finques que no siguin susceptibles d’obtenir llicència directament, tenen una vigència de sis mesos a comptar des de la notificació a les persones interessades.

### En cas de finques no contigües, s’ha de sol·licitar i emetre un certificat per a cadascuna d’elles.

ues no contigües, s’ha de sol·licitar i emetre un certificat per a cadascuna d’elles.